Javni sklad RS za kulturne dejavnosti 	ISN ZRC SAZU
	OBMOČNA IZPOSTAVA NOVA GORICA 	Novi trg 2, 1000 Ljubljana
	Bevkov trg 4, 5000  NOVA GORICA 	Tel. 01/470-63-43, 
	Tel.: 05/335-18-50,      fax: 05/335-18-54 	fax: 01/425-77-52
	E-pošta: oi.nova.gorica@jskd.si 	E-pošta: nasko@zrc-sazu.si 

POLETNA ŠOLA VIZUALNEGA
Nova Gorica: 2. do 10. julij 2011

PROGRAM IN RAZPIS 

Javni sklad RS za kulturne dejavnosti, Območna izpostava Nova Gorica in Avdiovizualni laboratorij Inštituta za slovensko narodopisje ZRC SAZU tudi letos prirejata »Poletno šolo vizualnega«. 

Novogoriška “Poletna šola vizualnega” je oblika izvenšolskega usposabljanja na področju sodobnih metod snemanja avdiovizualnega gradiva, analize in montaže. Namenjena je dijakom, študentom, muzealcem, mentorjem in raziskovalcem, ki bi pri svojem delu želeli uporabljati video ali foto kamero oz. vizualno gradivo, ki bi ga sami izdelovali.
Zamisel šole sloni na predpostavkah sodobne vizualne etnografije in vizualne antropologije. Filmske teme bodo po dogovoru z mentorjem izbrali slušatelji v ozeljanskem okolju, v katerem deluje poletna šola. Več o Ozeljanu glej: http://www.ozeljan.net/index.php 

Predavatelji:

1.	dr. Naško Križnar (SLO) je etnolog in vizualni antropolog v Avdiovizualnem laboratoriju ISN ZRC SAZU. Predaval bo o osnovah vizualne antropologije in etnografskega filma. Vodil bo delavnico za načrtovanje in realizacijo raziskovalnega filma. 
2.	Miha Peče (SLO), univ. dipl. umetnostni zgodovinar in sociolog kulture, cineast, sodelavec AVL ISN ZRC bo predstavil delo z digitalno montažno enoto in vodil postprodukcijo izdelkov Poletne šole. 
3.	Anja Medved (SLO) je iz gledališke režije diplomirala na Akademiji za gledališče, radio in film in televizijo UL. Z mamo Nadjo Velušček sta v okviru zavoda Kinoatelje posneli več dokumentarcev, ki tematizirajo obmejni prostor. Kot gostja Poletne šole bo predstavila svoje vizualne projekte in njihova metodološka izhodišča.   

SPLOŠNE INFORMACIJE:

Delavnice bodo potekale izmenično v prostorih Krajevne skupnosti Ozeljan (Grad), tako da bodo vsi slušatelji poslušali vse predavatelje. Delovni dan bo razdeljen na tri seanse, dopoldansko, popoldansko in večerno. 

Vsak udeleženec si bivanje ureja individualno. Prosimo, pokličite recepcijo / tajništvo Dijaškega doma Nova Gorica na telefonsko številko 05 335 48 11 (Elvira Velikonja) ali pišite na elektronski naslov: elvira.velikonja@guest.arnes.si

Večji del snemanj bo potekal v tehniki DV in HDV. Zato lahko slušatelji prinesejo s seboj tudi svoje video kamere, če želijo. Učenje montaže bo potekalo na digitalni montažni enoti.

Slušatelji in mentorji bodo, kot doslej, bivali v Dijaškem domu Nova Gorica, Streliška pot 7, 5000 Nova Gorica (www.ddng.si), odkoder se bodo po zajtrku vozili na delo v Ozeljan (cca. 8km). 

Kotizacija za Poletno šolo vizualnega 2011 znaša 160,00 evrov (po prijavi boste prejeli položnico za plačilo šolnine). 

Tokrat bo šola sprejela največ 10 slušateljev, zato vas vabimo, da izpolnjene prijavnice pošljete najkasneje do 31. maja 2011 na naslov:

Javni sklad RS za kulturne dejavnosti
Bevkov trg 4
SI - 5000 Nova Gorica
ali na fax. 05 335 18 54 ali na e-naslov oi.nova.gorica@jskd.si.

Po tem datumu boste prejeli natančnejša navodila za delo.

Lepo pozdravljeni!

Naško Križnar							Maja Jerman Bratec
Avdiovizualni laboratorij						Javni sklad RS za kulturne dejavnosti
Inštitut za slovensko narodopisje ZRC SAZU				Območna izpostava Nova Gorica

Nova Gorica, 3. maj 2011

Priloga:
- prijavnica